PTT ขยายเวลาส่วนลดราคา LPG ต่อถึง 30 มิ.ย.นี้
PTT ขยายเวลาส่วนลดราคา LPG ต่อถึง 30 มิ.ย.นี้
PTT ขยายเวลาส่วนลดราคา LPG ต่อถึง 30 มิ.ย.นี้
30 มี.ค. 2564

นายอรรถพล ฤกษ์พิบูลย์ ประธานเจ้าหน้าที่บริหารและกรรมการผู้จัดการใหญ่ บริษัท ปตท. จำกัด (มหาชน) หรือ PTT เปิดเผยว่า เนื่องจากสถานการณ์การแพร่ระบาดของไวรัสโควิด-19 ประกอบกับเศรษฐกิจยังอยู่ในช่วงระยะฟื้นตัว ที่ประชุมคณะกรรมการ ปตท.จึงมีมติอนุมัติให้ขยายระยะเวลาช่วยเหลือส่วนลดค่าซื้อก๊าซหุงต้ม (LPG) แก่ผู้มีรายได้น้อย กลุ่มร้านค้า หาบเร่ แผงลอยอาหาร ที่มีบัตรสวัสดิการแห่งรัฐ จำนวนเงิน 100 บาท/คน/เดือน ต่อไปอีก 3 เดือน  ตั้งแต่วันที่ 1 เม.ย.ถึง 30 มิ.ย.64
ทั้งนี้ ปตท. ได้สนับสนุนส่วนลดค่าซื้อก๊าซ LPG แก่ผู้มีรายได้น้อย กลุ่มร้านค้า หาบเร่ แผงลอยอาหาร ที่มีบัตรสวัสดิการแห่งรัฐ โดยได้มีการขยายระยะเวลามาแล้วจำนวนทั้งสิ้น 7 ครั้ง ตั้งแต่เดือน ต.ค.62
นอกจากนี้ เนื่องในช่วงเทศกาลสงกรานต์ กลุ่ม ปตท. เตรียมความพร้อมบริหารจัดการด้านพลังงานให้คนไทยมีพลังงานใช้อย่างพอเพียง และดูแลราคาพลังงานตลอดช่วงวันหยุดยาว แม้ราคาพลังงานโลกจะปรับตัวสูงขึ้น เพื่อให้ประชาชนสามารถเดินทางได้อย่างราบรื่นและปลอดภัยมีความสุขรับปีใหม่ไทย